***เด็กสาวกับเสียงเพรียกแห่งพิภพเทพา*** (ญี่ปุ่น: 星を追う子ども; โรมาจิ: *Hoshi o Ou Kodomo*, อังกฤษ: Children Who Chase Lost Voices) เป็นภาพยนตร์แอนิเมชั่นของญี่ปุ่นแนวแฟนตาซี กำกับโดยมาโกโตะ ชิงไก ภาพยนตร์ฉายเป็นครั้งแรกในญี่ปุ่น เมื่อ 7 พฤษภาคม พ.ศ. 2554 และมีการวางจำหน่ายเป็น DVD และ บลู-เรย์ ในญี่ปุ่นเมื่อ 25 พฤศจิกายน พ.ศ. 2554

เนื้อเรื่อง
-----------

***อาสึนะ*** เด็กสาวชั้นมัธยมปลาย ผู้สูญเสียบิดาและอยู่อาศัยกับแม่ที่เป็นนางพยาบาล เมื่อมีเวลาว่าง อาสึนะชอบที่จะไปยังก้อนหินขนาดใหญ่บนเนินเขาหลังบ้าน และใช้วิทยุแร่ในการรับสัญญาณฟังเสียงเพลงประหลาดที่ไพเราะอย่างยิ่ง 

วันหนึ่ง ระหว่างทางจากโรงเรียนกลับไปยังบ้านของเธอ ขณะที่เธอกำลังข้ามสะพานเธอได้พบกับสิ่งมีชีวิตลึกลับขนาดตัวเท่าช้างตัวย่อมๆ มันพยายามจะเข้าโจมตี แต่แล้วเด็กหนุ่มปริศนาก็ปรากฏตัวและสังหารมัน อาสึนะกล่าวของคุณเด็กหนุ่มคนนั้น เขามีชื่อว่า ***ชุน*** ชุนพาอาสึนะมาส่งยังก้อนหินขนาดใหญ่หลังบ้านของเธอ อาสึนะได้เปิดเสียงเพลงประหลาดนั้นให้ชุนฟัง แล้วชุนก็ได้บอกแก่อาสึนะว่า ตนเองนั้นมาจากต่างแดน ดินแดนที่มีชื่อว่า "อการ์ธา" และมาที่นี่เพื่อต้องการค้นหาบางสิ่ง แล้วชุนก็อวยพรแก่อาสึนะด้วยการจุมพิตที่หน้าผาก อาสึนะรีบบอกลาชุนพร้อมกับกล่าวว่า วันพรุ่งนี้จะมาหา และก็จากไป ชุนที่ตอนนี้อยู่คนเดียวทอดมองไปยังหมู่ดวงดาวพร้อมกับสายตาที่ละทิ้งทุกสิ่งอย่าง เช้าวันต่อมา แม่ของอาสึนะบอกแก่เธอว่า พบร่างของเด็กหนุ่มปริศนาเสียชีวิตอยู่ในแม่น้ำ อาสึนะไม่อยากจะคิดว่านั่นคือชุน 

ที่โรงเรียน ***อ.โมริซะกิ*** ได้สอนเกี่ยวกับดินแดนของความตาย นามว่า "อกาธาร์" ชื่อนี้เองทำให้อาสึนะเกิดความสนใจอย่างมาก หลังจากเลิกเรียน อาสึนะไปยังบ้านของอ.โมริซากิ เพื่อขอรายละเอียดของอกาธาร์ หลังจากฟังเรื่องราวของอกาธาร์ อาสึนะรีบไปยังภูเขาหลังบ้านและออกตามหาชุนแต่ก็ไม่พบ จนเวลาล่วงเลยมาถึงค่ำ เธอกลับมายังก้อนหินก้อนนั้น และพบกับเด็กหนุ่มที่มีลักษณะและหน้าตาเหมือนชุน ตอนแรกอาสึนะคิดว่านั่นคือชุน เด็กหนุ่มคนนั้นปฏิเสธว่าตนเองไม่ใช่ชุน ทันใดนั้น ก็มีกองกำลังที่เรียกตัวเองว่า *อาร์ก แองเจิล* เข้าล้อมทั้งสองคน ชินรีบพาอาสึนะหนีเข้าไปยังเส้นทางใต้ก้อนหินก้อนนั้น แต่แล้ว ทั้งคู่ก็ถูกตามทันในที่ๆมีแผ่นหินขนาดใหญ่ขวางอยู่ หัวหน้าหน่วยของอาร์กแองเจิลสั่งอาสึนะนำคริสตัลของบิดาเธอไปสัมผัสกับหินแผ่นนั้น เมื่อคริสตัลสัมผัสกับแผ่นหิน แผ่นหินก็หายไปและเผยเส้นทางไปสู่อกาธาร์ เมื่อเห็นดังนั้น หัวหน้าหน่วยพาอาสึนะก้าวเข้าไปภายในประตูนั้น และเขาได้กล่าวหักหลังลูกน้องของเขา ประตูกำลังปิดลง ชินจึงรีบเข้าไปยังภายในประตูนั้น และแล้วประตูก็ปิดลง โดยที่ทิ้งทหารของอาร์กแองเจิ้ลไว้ภายนอกประตู

หัวหน้าหน่วยถอดหมวกและผ้าคลุมหน้าออก เผยให้เห็นใบหน้าของ อ.โมริซะกิ เขากล่าวว่าแค่อยากจะไปยังอกาธาร์ และคืนชีพให้ภรรยาเขา เด็กหนุ่มชาวอกาธาร์บอกอยากจะทำอะไรก็ตามใจ เขารับเอาคริสตัลคลาวิสของอาสึนะไป และแนะนำตัวแก่อาสึนะว่าตัวเองชื่อ ***ชิน*** เป็นน้องชายของชุน และชุนได้ตายไปแล้ว เพราะฝ่าผืนกฎขึ้นไปยังโลกเบื้องบน หลังจากกล่าวจบ ชินก็เขาก็มุ่งหน้าเข้าไปยังอกาธาร์ ทิ้งไว้เพียงทั้งสอง อ.โมริซากิได้บอกลาแก่อาสึนะ และกำลังจะออกเดินทาง แต่อาสึนะได้กล่าวว่าขอไปด้วย ดังนั้นแล้ว ทั้งสองจึงมุ่งหน้าสู่ดินแดนอกาธาร์

ตัวละครหลัก
-----------

* **อาสึนะ วาตาเสะ** (ญี่ปุ่น: 渡瀬 明日菜 (アスナ); โรมาจิ: '**Watase Asuna'**) - เด็กสาว ผู้มีความเป็นผู้ใหญ่มากกว่าวัย เนื่องจากสูญเสียบิดา เธอมักจะชอบใช้วิทยุแร่และคริสตัลของพ่อ ในการฟังเสียงเพลงปริศนาที่แสนไพเราะ
* **รีวจิ โมริซะกิ** (ญี่ปุ่น: 森崎 竜司 (モリサキ); โรมาจิ: '**Morisaki Ryūji'**) - อาจารย์ที่พึ่งย้ายเข้ามาใหม่ เขารอบรู้เกี่ยวกับเรื่องของอกาธาร์เป็นที่สุด และปรารถนาจะไปยังดินแดนแห่งนั้นเพื่อฟื้นคืนชีพให้ภรรยาของเขาที่ตายไป
* **ชุน คานาอัน ปรีเซส** (ญี่ปุ่น: シュン; โรมาจิ: *Shun*) - เด็กหนุ่มปริศนาจากดินแดนที่มีนามว่า อกาธาร์
* **ชิน คานาอัน ปรีเซส** (ญี่ปุ่น: シン; โรมาจิ: *Shin*) - น้องชายของชุน เขาได้รับคำสั่งจากผู้เฒ่าของหมู่บ้านให้ไปชิงคริสตัลมาจากอาสึนะและโมริซากิ ที่กำลังเปินทางสู่ใจกลางอกาธาร์

อ้างอิง
-------

1. ↑  "Distant Star's Shinkai Posts Images for Next Anime". Anime News Network. December 24, 2009. สืบค้นเมื่อ August 28, 2010.
2. ↑  "Makoto Shinkai's Hoshi o Ou Kodomo Film Dated for 2011". Anime News Network. November 6, 2010. สืบค้นเมื่อ November 9, 2010.
3. ↑  "『星を追う子ども』公式サイト／新海 誠 最新作". CoMix Wave Films. September 4, 2011. คลังข้อมูลเก่าเก็บจากแหล่งเดิมเมื่อ 2011-09-02. สืบค้นเมื่อ September 4, 2011.

แหล่งข้อมูลอื่น
---------------

* เว็บไซต์ทางการ (ญี่ปุ่น)
* เว็บไซต์ทางการ (อังกฤษ)
* *เด็กสาวกับเสียงเพรียกแห่งพิภพเทพา* (อนิเมะ) ที่เครือข่ายข่าวอนิเมะ
* *เด็กสาวกับเสียงเพรียกแห่งพิภพเทพา* ที่อินเทอร์เน็ตมูวีเดตาเบส

| * ด
* ค
* ก
มาโกโตะ ชิงไก |
| --- |
| ภาพยนตร์ | 
* *เหนือเมฆา...ที่แห่งสัญญาของเรา* (2004)
* *ยามซากุระร่วงโรย* (2007)
* *เด็กสาวกับเสียงเพรียกแห่งพิภพเทพา* (2011)
* *ยามสายฝนโปรยปราย* (2013)
* *หลับตาฝัน ถึงชื่อเธอ* (2016)
* *ฤดูฝัน ฉันมีเธอ* (2019)
* *การผนึกประตูของซุซุเมะ* (2022)

 |
| ภาพยนตร์สั้น | 
* *เธอและแมวตัวนั้น* (1999)
* *เสียงเพรียก...จากดวงดาว* (2002)
* *เนโกะ โนะ ชูไก* (2008)
* *ดาเรกะ โนะ มานาซาชิ* (2013)

 |
| ภาพยนตร์ประกอบเกม | 
* *Bittersweet Fools* (2001)
* *Wind: A Breath of Heart* (2002)
* *ฮารุ โนะ อาชิโอโตะ* (2004)
* *Ef: A Fairy Tale of the Two.* (2006)

 |